text: Penge til frivilligheden 
  08 oktober 2015 kl. 14.31
  Tønder Kommune giver 50.000 kr. til uddannelse af frivillige indenfor voksenområdet 
  Pengene er øremærkede til information og uddannelse på det spcialiserede voksenområde. For eksempel hvordan det er at omgås udviklingshæmmede - borgere med fysiske og psykiske funktionsnedsættelse.
  - Dermed håber vi at kunne rekruttere flere frivillige til netop det området, hvor vi har haft lidt svært ved at finde frivillige, siger formand for Socialudvalget Kim Printz Ringbæk til TV SYD.
  Man har endnu ikke lagt sig fast på, hvordan man vil finde de frivillige eller hvilke kurser, de skal gennemføre. Men kommunen læner sig op af samarbejdet med Frivillighedsrådet.
  - De har jo det gode netværk og de gode erfaringer, siger Kim Printz Ringbæk.  
  Socialudvalget og Frivillighedsrådet har på en række møder blandt andet gjort det klart, at de frivillige ikke skal løse opgaver, som kommunen har pligt til at udføre. Man er også blevet enige om at  bruge de sociale medier til at danne et netværk mellem de frivillige organisationer.
  